### NN 88/2024 (26.7.2024.), Pravilnik o pregledu poljoprivrednog reprodukcijskog materijala koji se uvozi i obrascu prijave uvoza poljoprivrednog reprodukcijskog materijala

Ministarstvo poljoprivrede, šumarstva i ribarstva

1541

Na temelju članka 72. stavka 5. i članka 76. stavka 10. Zakona o sjemenu, sadnom materijalu i priznavanju sorti poljoprivrednog bilja (»Narodne novine« broj 110/21.) ministar poljoprivrede, šumarstva i ribarstva donosi

PRAVILNIK

O PREGLEDU POLJOPRIVREDNOG REPRODUKCIJSKOG MATERIJALA KOJI SE UVOZI I OBRASCU PRIJAVE UVOZA POLJOPRIVREDNOG REPRODUKCIJSKOG MATERIJALA

Članak 1.

Ovim Pravilnikom propisuju se način prijave i pregleda poljoprivrednog reprodukcijskog materijala koji se uvozi, sadržaj i izgled obrasca prijave uvoza poljoprivrednog reprodukcijskog materijala te iznos naknade za pregled poljoprivrednog reprodukcijskog materijala koji se uvozi.

Članak 2.

(1) Poljoprivredni reprodukcijski materijal koji se uvozi u Republiku Hrvatsku odnosno Europsku uniju smije se uvoziti samo preko određenih graničnih kontrolnih postaja propisanih Uredbom o graničnim kontrolnim postajama, inspekcijskim centrima, kontrolnim točkama te ostalim graničnim prijelazima i carinskim mjestima na kojima se provode službene kontrole robe i životinja koje ulaze u Europsku uniju (»Narodne novine« broj 55/22.).

(2) Pregled poljoprivrednoga reprodukcijskog materijala iz stavka 1. ovoga članka obavlja fitosanitarna inspekcija Državnog inspektorata sukladno članku 76. stavku 1. Zakona o sjemenu i sadnom materijalu i priznavanju sorti poljoprivrednog bilja (»Narodne novine« broj 110/21.) (u daljnjem tekstu: Zakon).

Članak 3.

(1) Dobavljač ili ovlašteno carinsko otpremništvo u pisanom obliku prijavljuje za pregled fitosanitarnoj inspekciji na graničnoj kontrolnoj postaji prispijeće uvozne pošiljke poljoprivrednog reprodukcijskog materijala.

(2) Prijava uvoza poljoprivrednog reprodukcijskog materijala i specifikacija podataka o poljoprivrednom reprodukcijskom materijalu koji se uvozi iz članka 2. ovoga Pravilnika podnosi se u pisanom obliku, na Obrascu 1. iz Priloga 1. ovoga Pravilnika.

(3) Ako se pregledom poljoprivrednog reprodukcijskog materijala utvrdi da udovoljava svim uvjetima, fitosanitarna inspekcija će o pregledu sastaviti zapisnik i rješenjem dopustiti uvoz poljoprivrednoga reprodukcijskog materijala.

(4) Ako se pregledom poljoprivrednog reprodukcijskog materijala utvrdi da ne udovoljava svim uvjetima, fitosanitarna inspekcija će o pregledu sastaviti zapisnik i rješenjem zabraniti uvoz poljoprivrednog reprodukcijskog materijala i naložiti njegovo vraćanje pošiljatelju.

(5) Evidenciju o uvezenim količinama poljoprivrednog reprodukcijskog materijala dobavljač podnosi Hrvatskoj agenciji za poljoprivredu i hranu, a nalazi se na Obrascu 2. iz Priloga 2. ovoga Pravilnika.

Članak 4.

Pregledom fitosanitarne inspekcije provjerava se udovoljava li sjeme uvjetima iz članka 31. stavaka 1., 2. i 8. Zakona te udovoljava li sadni materijal uvjetima iz članka 50. stavaka 1., 2., i 8. Zakona.

Članak 5.

(1) Dobavljači plaćaju naknadu za pregled poljoprivrednog reprodukcijskog materijala koji se uvozi u Republiku Hrvatsku odnosno Europsku uniju u iznosu od 20 € za jednu partiju i za svaku sljedeću partiju navedenu na Obrascu 1. – specifikacija iz Priloga 1. ovoga Pravilnika uvećano za 2 €.

(2) Naknade iz stavka 1. ovoga članka dobavljači plaćaju najkasnije u roku naznačenom na računu.

(3) Naknade propisane ovim Pravilnikom uplaćuju se u korist Državnog proračuna, a podatci o načinu uplate dostupni su na internetskim stranicama Državnog inspektorata.

Članak 6.

Pošiljke poljoprivrednog reprodukcijskog materijala za koji je u skladu s člankom 3. stavkom 3. ovoga Pravilnika fitosanitarna inspekcija na graničnoj kontrolnoj postaji izdala rješenje za odobravanje uvoza, puštaju se u slobodni promet na nadležnom carinskom uredu za robno granične procedure radi stavljana na tržište Europske unije.

Članak 7.

Prilog 1. i Prilog 2. tiskani su uz ovaj Pravilnik i njegov su sastavni dio.

Članak 8.

Danom stupanja na snagu ovoga Pravilnika prestaje važiti Pravilnik o kontroli poljoprivrednog reprodukcijskog materijala koji se uvozi i obrascu prijave uvoza poljoprivrednog reprodukcijskog materijala (»Narodne novine« broj 126/07. i 24/17.).

Članak 9.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/24-01/2
 Urbroj: 525-06/245-24-8
 Zagreb, 18. srpnja 2024.

Potpredsjednik Vlade i ministar
 poljoprivrede, šumarstva i ibarstva
 Josip Dabro, v. r.

PRILOG 1.

Obrazac 1.

PRIJAVA UVOZA POLJOPRIVREDNOG REPRODUKCIJSKOG MATERIJALA

|  |  |
| --- | --- |
| Broj prijave |  |
| Podnositelj prijave (dobavljač ili ovlašteno carinsko otpremništvo) | Fitosanitarna inspekcija |
| \_\_\_\_\_\_\_\_  (Naziv i sjedište dobavljača ili ovlaštenog carinskog otpremnika)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  MIPBG: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Ustrojstvena jedinica)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Granična kontrolna postaja, mjesto ulaska)        Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| 1. Vrsta poljoprivrednog reprodukcijskog materijala koja se uvozi  Poljoprivredno sjeme Poljoprivredni sadni materijal  (Podaci o poljoprivrednom reprodukcijskom materijalu priloženi su uz ovu prijavu i njezin su sastavni dio).  2.     Uvoznik  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Tvrtka i sjedište/ime i prezime/adresa)  3.     Upisnički broj iz Upisnika dobavljača:     a) sjemena \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  b) sadnog materijala \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  4.     Izvoznik \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Tvrtka i sjedište/ime i prezime/adresa)  5. Zemlja izvoza \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  6. Zemlja proizvodnje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_7. Vrsta i oznaka prijevoznog sredstva \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  8.     Priloženi prateći dokumenti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Potpis podnositelja prijave | |

Obrazac 1. – specifikacija

PODACI O POLJOPRIVREDNOM REPRODUKCIJSKOM MATERIJALU KOJI SE UVOZI

|  |  |  |  |  |  |  |
| --- | --- | --- | --- | --- | --- | --- |
| Broj prijave: | | | | | | |
| Redni broj | Vrsta | Sorta | Kategorija | Broj partije | Službeno tijelo nadležno za nadzor u zemlji proizvodnje | Količina  (kg, sadnica, snopova) |
|  |  |  |  |  |  |  |
|  | |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| Datum:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Potpis podnositelja prijave \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | | |

PRILOG 2.

Obrazac 2.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv i sjedište dobavljača)

Upisni broj: \_\_\_\_\_\_\_\_

Datum upisa: \_\_\_\_\_\_\_\_\_\_\_\_\_\_\_\_\_\_\_\_\_\_\_

EVIDENCIJA
 o uvezenim količinama reprodukcijskog sadnog materijala

Broj prijave uvoza\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Red.  broj | Vrsta | Sorta | Klon sorte | Podloga | Klon podloge | Kategorija | Partija | Zemlja  proizvodnje | Zemlja izvoza | Nadležno tijelo koje je izdalo certifikat o sadnom materijalu i broj dokumenta | Količina sadnog materijala  (kom/kg) |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |
|  |  |  |  |  |  |  |  |  |  |  |  |

Datum \_\_\_\_\_\_\_\_\_\_\_\_\_\_\_

M.P.

Dobavljač \_\_\_\_\_\_\_\_\_\_\_\_\_\_\_\_\_\_\_\_\_\_\_